ddrg/super_eurlex huggingface dataset:
97/559/EY: Komission päätös, tehty 24 päivänä heinäkuuta 1997, runkoverkkojen välisen sähkönsiirron asiantuntijoiden komitean perustamisesta tehdyn päätöksen 92/167/ETY muuttamisesta



Virallinen lehti nro L 230 , 21/08/1997 s. 0018 - 0018



KOMISSION PÄÄTÖS, tehty 24 päivänä heinäkuuta 1997, runkoverkkojen välisen sähkönsiirron asiantuntijoiden komitean perustamisesta tehdyn päätöksen 92/167/ETY muuttamisesta (97/559/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että komission päätöksellä 92/167/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, perustettua runkoverkkojen kautta tapahtuvaa sähkönsiirtoa käsittelevän asiantuntijakomitean työn jatkuvuuden takia on tarpeen, että komitean jäsenet voidaan nimetä uudeksi toimikaudeksi, oikeusvarmuuden vuoksi olisi lisäksi kumottava tiettyjä säännöksiä, jotka ovat vanhentuneet, ja tämän vuoksi päätöstä 92/167/ETY olisi muutettava, ON PÄÄTTÄNYT SEURAAVAA: Ainoa artikla Muutetaan päätöksen 92/167/ETY 6 artikla seuraavasti: a) Korvataan 2 kohta seuraavasti: "2. Jäsen voidaan nimetä kerran uudeksi toimikaudeksi." b) Kumotaan 3 kohta. Tehty Brysselissä 24 päivänä heinäkuuta 1997. Komission puolesta Christos PAPOUTSIS Komission jäsen (1) EYVL N:o L 74, 20.3.1992, s. 43
97/570/EY: Komission päätös, tehty 22 päivänä heinäkuuta 1997, kolmansista maista Suomeen tuotavien elävien eläinten eläinlääkärintarkastuksia koskevista Suomessa sovellettavista siirtymätoimenpiteistä annetun päätöksen 94/957/EY muuttamisesta toisen kerran (ETA:n kannalta merkityksellinen teksti)



Virallinen lehti nro L 234 , 26/08/1997 s. 0025 - 0026



KOMISSION PÄÄTÖS, tehty 22 päivänä heinäkuuta 1997, kolmansista maista Suomeen tuotavien elävien eläinten eläinlääkärintarkastuksia koskevista Suomessa sovellettavista siirtymätoimenpiteistä annetun päätöksen 94/957/EY muuttamisesta toisen kerran (ETA:n kannalta merkityksellinen teksti) (97/570/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 17 a artiklan, sekä katsoo, että kolmansista maista Suomeen tuotavien elävien eläinten eläinlääkärintarkastuksia koskevista Suomessa sovellettavista siirtymätoimenpiteistä 28 joulukuuta 1994 tehdyn päätöksen 94/957/EY (3), sellaisena kuin se on muutettuna päätöksellä 95/82/EY (4), liitteessä täsmennetään ylityspaikat ja niitä vastaavat tarkastuspaikat kyseisiä eläviä eläimiä varten; näitä säännöksiä sovelletaan 31 päivään joulukuuta 1997, Suomen viranomaiset aikovat jo nyt siirtää Venäjän vastaisella rajalla sijaitsevat Nuijamaan ylityspaikan ja sitä vastaavan tarkastuspaikan niiden lopulliseen sijaintipaikkaan Vaalimaalle, Suomen viranomaisten pyynnöstä ja tämän kuitenkaan rajoittamatta myöhempiä päätöksiä, joita voidaan tehdä Suomen rajoilla olevia rajatarkastusasemia hyväksyttäessä, on syytä muuttaa alkuperäisen päätöksen liite, jotta Vaalimaan, Helsingin ja Ivalon tarkastuspaikat voidaan hyväksyä elävien eläinten tuontia varten väliaikaisesti vuoden 1997 heinäkuusta alkaen, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/957/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 162, 1.7.1996, s. 1 (3) EYVL N:o L 371, 31.12.1994, s. 19 (4) EYVL N:o L 66, 24.3.1995, s. 26 LIITE >TAULUKON PAIKKA>
97/560/EY: Neuvoston päätös, tehty 3 päivänä maaliskuuta 1997, Euroopan yhteisön ja Maltan tasavallan tekstiilituotteiden kauppaa koskevan hyväksytyn neuvottelupöytäkirjan tekemisestä



Virallinen lehti nro L 231 , 22/08/1997 s. 0005 - 0005



NEUVOSTON PÄÄTÖS, tehty 3 päivänä maaliskuuta 1997, Euroopan yhteisön ja Maltan tasavallan tekstiilituotteiden kauppaa koskevan hyväksytyn neuvottelupöytäkirjan tekemisestä (97/560/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta hyväksytyn neuvottelupöytäkirjan Euroopan yhteisön ja Maltan tasavallan tekstiilituotteiden kauppaa koskevan yhteisymmärryspöytäkirjan muuttamisesta ja uusimisesta, siihen saakka, kun tämän hyväksytyn neuvottelupöytäkirjan tekemiseksi tarvittavat menettelyt on saatettu päätökseen, sitä on 22 päivänä joulukuuta 1995 tehdyn komission päätöksen mukaisesti sovellettu väliaikaisesti 1 päivästä tammikuuta 1996, ja tämä kahdenvälinen sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön ja Maltan tasavallan tekstiilituotteiden kauppaa koskeva hyväksytty neuvottelupöytäkirja yhteisön puolesta. Hyväksytyn neuvottelupöytäkirjan teksti on tämän päätöksen liitteenä. 2 artikla Neuvoston puheenjohtaja on oikeutettu nimeämään henkilöt, joilla on valtuudet allekirjoittaa hyväksytty neuvottelupöytäkirja. 3 artikla Neuvoston puheenjohtaja antaa yhteisön puolesta ilmoituksen hyväksytyn neuvottelupöytäkirjan 3 kohdassa tarkoitettujen sisäisten menettelyjen saattamisesta päätökseen. Tehty Brysselissä 3 päivänä maaliskuuta 1997. Neuvoston puolesta M. DE BOER Puheenjohtaja
97/565/EY: Komission päätös, tehty 28 päivänä heinäkuuta 1997, vastaavuusvaatimukset simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta tehdyn päätöksen 97/20/EY muuttamisesta (ETA:n kannalta merkityksellinen teksti)



Virallinen lehti nro L 232 , 23/08/1997 s. 0015 - 0016



KOMISSION PÄÄTÖS, tehty 28 päivänä heinäkuuta 1997, vastaavuusvaatimukset simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta tehdyn päätöksen 97/20/EY muuttamisesta (ETA:n kannalta merkityksellinen teksti) (97/565/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 3 kohdan a alakohdan, sekä katsoo, että komission päätöksessä 97/427/EY (2) vahvistetaan Australiasta peräisin olevien elävien simpukoiden, piikkinahkaisten, vaippaeläinten ja merikotiloiden tuonnin erityisedellytykset, komission päätöksessä 97/562/EY (3) vahvistetaan Thaimaasta peräisin olevien simpukoiden, piikkinahkaisten, vaippaeläinten ja merikotiloiden tuonnin erityisedellytykset, joita sovelletaan komission päätöksessä 93/25/ETY (4), sellaisena kuin se on viimeksi muutettuna päätöksellä 97/275/EY (5), säädettyjen edellytysten mukaisesti steriloituihin tai lämpökäsiteltyihin tuotteisiin, tämän vuoksi Australia ja Thaimaa olisi lisättävä komission päätöksellä 97/20/EY (6) vahvistettuun niiden kolmansien maiden luetteloon, joista peräisin olevien elävien simpukoiden, piikkinahkaisten, vaippaeläinten ja merikotiloiden tuonti on sallittua, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/20/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 268, 24.9.1991, s. 1 (2) EYVL N:o L 183, 11.7.1997, s. 38 (3) Ks. tämän virallisen lehden sivu 9 (4) EYVL N:o L 16, 25.1.1993, s. 22 (5) EYVL N:o L 108, 25.4.1997, s. 52 (6) EYVL N:o L 6, 10.1.1997, s. 46 LIITE "LIITE Luettelo kolmansista maista, joista on lupa tuoda ihmisravinnoksi tarkoitettuja simpukoita, piikkinahkaisia, vaippaeläimiä ja merikotiloita missä tahansa muodossa I. Kolmannet maat, joista on tehty erityinen päätös neuvoston direktiivin 91/492/ETY perusteella: Australia Chile Etelä-Korea Marokko Peru Turkki II. Kolmannet maat, joista voidaan tehdä väliaikainen päätös neuvoston direktiivin 95/408/EY perusteella: Kanada Amerikan yhdysvallat Grönlanti Färsaaret Uusi-Seelanti Thaimaa (ainoastaan komission päätöksessä 93/25/ETY säädettyjen edellytysten mukaisesti steriloidut tai lämpökäsitellyt tuotteet)"
97/558/EY, Euratom: Komission päätös, tehty 17 päivänä heinäkuuta 1997, Portugalille annetusta luvasta käyttää toiseksi viimeistä vuotta edeltäviä tilastotietoja arvonlisäverosta kertyvien omien varojen laskentaperusteena tehdyn päätöksen 96/501/Euratom, EY muuttamisesta (Ainoastaan portugalinkielinen teksti on todistusvoimainen)



Virallinen lehti nro L 230 , 21/08/1997 s. 0017 - 0017



KOMISSION PÄÄTÖS, tehty 17 päivänä heinäkuuta 1997, Portugalille annetusta luvasta käyttää toiseksi viimeistä vuotta edeltäviä tilastotietoja arvonlisäverosta kertyvien omien varojen laskentaperusteena tehdyn päätöksen 96/501/Euratom, EY muuttamisesta (Ainoastaan portugalinkielinen teksti on todistusvoimainen) (97/558/EY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan, sekä katsoo, että komissio on tehnyt asetuksen (ETY, Euratom) N:o 1553/89 perusteella Portugalia koskevan päätöksen 96/501/Euratom, EY (2), jossa myönnetään Portugalille lupa käyttää varainhoitovuosina 1994, 1995 ja 1996 toiseksi viimeistä vuotta edeltäviä tilastotietoja, Portugali ei edelleenkään kykene käyttämään asetuksen (ETY, Euratom) N:o 1553/89 4 artiklan 4 kohdassa säädettyä liiketoimien tilastoluokittain jakamista varten kansantalouden tilinpitoa toiseksi viimeiseltä varainhoitovuodelta ennen sitä varainhoitovuotta, jonka mukaan alv-varojen perusta on laskettava, koska ainoastaan vuoden 1994 kansantalouden tilinpito on riittävän yksityiskohtainen painotetun keskimääräisen verokannan laskemiseen vuodelle 1997, ja omien varojen neuvoa-antava komitea on hyväksynyt kertomuksen, johon on kirjattu sen jäsenten lausunnot tästä päätöksestä, ON TEHNYT TÄMÄN PÄÄTÖKSEN: 1 artikla Portugali saa käyttää asetuksen (ETY, Euratom) N:o 1553/89 4 artiklan 4 kohdassa säädettyyn tilastoluokittain jakamiseen vuoden 1994 kansantalouden tilinpitotietoja varainhoitovuoden 1997 osalta, jota varten alv-varojen perusta on laskettava. 2 artikla Tämä päätös on osoitettu Portugalin tasavallalle. Tehty Brysselissä 17 päivänä heinäkuuta 1997. Komission puolesta Erkki LIIKANEN Komission jäsen (1) EYVL N:o L 155, 7.6.1989, s. 9 (2) EYVL N:o L 204, 14.8.1996, s. 17
97/600/EY: Komission päätös, tehty 19 päivänä elokuuta 1997, luvan antamisesta jäsenvaltioille sallia tilapäisesti sellaisten rukiin (Secale cereale L.) siementen kaupan pitäminen, jotka eivät täytä neuvoston direktiivin 66/402/ETY vaatimuksia



Virallinen lehti nro L 241 , 03/08/1997 s. 0005 - 0006



KOMISSION PÄÄTÖS, tehty 19 päivänä elokuuta 1997, luvan antamisesta jäsenvaltioille sallia tilapäisesti sellaisten rukiin (Secale cereale L.) siementen kaupan pitäminen, jotka eivät täytä neuvoston direktiivin 66/402/ETY vaatimuksia (97/600/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1), sellaisena kuin se on viimeksi muutettuna direktiivillä 96/72/EY (2), ja erityisesti sen 17 artiklan, ottaa huomioon Suomen esittämän pyynnön, sekä katsoo, että Suomessa ei ole saatavilla maan tarpeisiin nähden riittävästi rukiin (Secale cereale L.) tiettyjen talvilajikkeiden luokkaan "varmennetut siemenet" kuuluvia siemeniä, jotka täyttävät mainitun direktiivin vaatimukset vähimmäisitävyyden osalta, tätä kysyntää ei ole mahdollista kattaa tyydyttävästi muista jäsenvaltioista tai kolmansista maista tuotavilla siemenillä, jotka täyttävät kaikki mainitussa direktiivissä säädetyt vaatimukset, Suomelle olisi sen vuoksi annettava lupa sallia edellä mainittujen lajien väljemmät vaatimukset täyttävien siementen kaupan pitäminen 30 päivään lokakuuta 1997 asti, lisäksi muille jäsenvaltioille, jotka pystyvät toimittamaan Suomelle siemeniä, jotka eivät täytä kyseisen direktiivin vaatimuksia, olisi annettava lupa sallia tällaisten siementen kaupan pitäminen, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Suomelle annetaan lupa sallia alueellaan 30 päivään lokakuuta 1997 asti rukiin (Secale cereale L.) talvilajikkeiden Kartano, Akusti, Anna, Ensi ja Ponsi luokkaan "varmennetut siemenet" kuuluvien siementen, jotka eivät täytä direktiivissä 66/402/ETY säädettyjä vähimmäisitävyyttä koskevia vaatimuksia, kaupan pitäminen 420 tonnin enimmäismäärään asti, jos seuraavat edellytykset täyttyvät: a) puhtaiden siementen itävyys on vähintään 65 prosenttia; b) virallisessa etiketissä on merkintä "vähimmäisitävyys 65 prosenttia". 2 artikla Myös muille kuin hakemuksen tehneelle jäsenvaltiolle annetaan lupa sallia 1 artiklan mukaisesti ja hakemuksen tehneen jäsenvaltion esittämiin tarkoituksiin sellaisten siementen kaupan pitäminen alueillaan, joiden kaupan pitäminen on tämän päätöksen mukaisesti luvallista. 3 artikla Jäsenvaltioiden on ilmoitettava viipymättä komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät. 4 artikla Tämä päätös on osoitettu kaikille jäsenvaltioille. Tehty Brysselissä 19 päivänä elokuuta 1997. Komission puolesta Erkki LIIKANEN Komission jäsen (1) EYVL 125, 11.7.1966, s. 2309/66 (2) EYVL L 304, 27.11.1996, s. 10
97/589/EY: Komission päätös, tehty 28 päivänä heinäkuuta 1997, kolmansista maista, joiden osalta ei ole tehty erityispäätöstä, peräisin olevien simpukoiden, piikkinahkaisten, vaippaeläinten ja merikotiloiden terveystodistusten vahvistamisesta tehdyn päätöksen 96/333/EY muuttamisesta (ETA:n kannalta merkityksellinen teksti)



Virallinen lehti nro L 238 , 29/08/1997 s. 0047 - 0047



KOMISSION PÄÄTÖS, tehty 28 päivänä heinäkuuta 1997, kolmansista maista, joiden osalta ei ole tehty erityispäätöstä, peräisin olevien simpukoiden, piikkinahkaisten, vaippaeläinten ja merikotiloiden terveystodistusten vahvistamisesta tehdyn päätöksen 96/333/EY muuttamisesta (ETA:n kannalta merkityksellinen teksti) (97/589/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla ja erityisesti sen 9 artiklan, sekä katsoo, että komission päätöksessä 97/20/EY (2), sellaisena kuin se on muutettuna päätöksellä 97/565/EY (3), vahvistetaan luettelo sellaisista kolmansista maista, jotka täyttävät vastaavuusvaatimukset simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta; mainitun päätöksen liitteen II osassa määritellään sellaiset kolmannet maat, joista voidaan tehdä väliaikainen päätös neuvoston päätöksen 95/408/EY (4) perusteella, sellaisena kuin se on muutettuna päätöksellä 97/34/EY (5); näiltä kolmansilta mailta vaaditaan terveystodistusta komission päätöksen 96/333/EY (6) mukaisesti, jota sovelletaan 30 päivään kesäkuuta 1998 asti; päätöstä 95/408/EY sovelletaan 31 päivään joulukuuta 1998 asti; tämän vuoksi päätöksen 96/333/EY soveltamisaikaa olisi muutettava, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 96/333/EY 5 artiklassa ilmaisu "kahden vuoden ajan" ilmaisulla "31 päivään joulukuuta 1998". 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 268, 24.9.1991, s. 1 (2) EYVL N:o L 6, 10.1.1997, s. 46 (3) EYVL N:o L 232, 23.8.1997, s. 15 (4) EYVL N:o L 243, 11.10.1995, s. 17 (5) EYVL N:o L 13, 16.1.1997, s. 33 (6) EYVL N:o L 127, 25.5.1996, s. 33
97/573/EY: Komission päätös, tehty 22 päivänä heinäkuuta 1997, tiettyjen jäsenvaltioiden vuodeksi 1997 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä tehdyn komission päätöksen 97/297/EY muuttamisesta



Virallinen lehti nro L 236 , 27/08/1997 s. 0019 - 0019



KOMISSION PÄÄTÖS, tehty 22 päivänä heinäkuuta 1997, tiettyjen jäsenvaltioiden vuodeksi 1997 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä tehdyn komission päätöksen 97/297/EY muuttamisesta (97/573/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen 8 päivänä joulukuuta 1995 tehdyn neuvoston päätöksen 95/527/EY (1) ja erityisesti sen 6 artiklan, sekä katsoo, että komission päätöksessä 97/297/EY (2) säädetään tiettyjen jäsenvaltioiden vuodeksi 1997 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä, Ruotsi on toimittanut tietoja tarkentaakseen päätöksen 95/527/EY 2 artiklassa tarkoitettujen, vuodeksi 1997 vahvistettujen menojen yhteisrahoitusta koskevaa hakemustaan, nämä tiedot vaikuttavat päätöksen 95/527/EY mukaisten yhteisrahoitettavaksi hyväksyttyjen menojen määrään, päätöstä 97/297/EY olisi muutettava kyseisten määrien huomioon ottamiseksi, ja tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 97/297/EY seuraavasti: 1. Korvataan 1 artiklan ensimmäisessä virkkeessä määrä 70 496 614 ecua määrällä 71 606 685 ecua. 2. Korvataan ensimmäisen artiklan kolmannessa virkkeessä määrä 28 180 828 ecua määrällä 28 735 863 ecua. 3. Korvataan liitteessä I olevat Ruotsia koskevat määrät 7 873 030 SKR, 916 971 ecua ja 408 986 ecua vastaavasti määrillä 17 404 000 SKR, 2 027 042 ecua ja 964 021 ecua. 4. Korvataan liitteessä I olevat yhteenlasketut määrät 70 496 614 ecua ja 28 180 828 ecua vastaavasti määrillä 71 606 685 ecua ja 28 735 863 ecua. 2 artikla Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Kreikan tasavallalle, Espanjan kuningaskunnalle, Ranskan tasavallalle, Irlannin tasavallalle, Italian tasavallalle, Alankomaiden kuningaskunnalle, Portugalin tasavallalle, Suomen tasavallalle, Ruotsin kuningaskunnalle ja Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 22 päivänä heinäkuuta 1997. Komission puolesta Emma BONINO Komission jäsen (1) EYVL N:o L 301, 14.12.1995, s. 30 EYVL N:o L 302, 15.12.1995, s. 45 (oikaisu) (2) EYVL N:o L 122, 14.5.1997, s. 24
Komission päätös, tehty 17 päivänä joulukuuta 1996, Itävallan tasavallan, Suomen tasavallan ja Ruotsin kuningaskunnan liittymisehtoja koskevan asiakirjan 138 artiklan täytäntöönpanoon liittyvän Itävallan ohjelman hyväksymisestä tehdyn päätöksen 95/32/EY muuttamisesta viidennen kerran (Ainoastaan saksankielinen teksti on todistusvoimainen)



Virallinen lehti nro L 008 , 11/01/1997 s. 0027 - 0031



KOMISSION PÄÄTÖS, tehty 17 päivänä joulukuuta 1996, Itävallan tasavallan, Suomen tasavallan ja Ruotsin kuningaskunnan liittymisehtoja koskevan asiakirjan 138 artiklan täytäntöönpanoon liittyvän Itävallan ohjelman hyväksymisestä tehdyn päätöksen 95/32/EY muuttamisesta viidennen kerran (Ainoastaan saksankielinen teksti on todistusvoimainen) (97/24/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 138 artiklan, sekä katsoo, että Itävalta toimitti 8 päivänä marraskuuta 1994 liittymisasiakirjan 143 artiklan mukaisesti komission tiedoksi Itävallan ohjelman 138 artiklan tuen täytäntöönpanosta useiden tuotteiden osalta vuosien 1995-1999 aikana, tämä ohjelma, sellaisena kuin se on muutettuna 16 päivänä joulukuuta 1994 päivätyllä kirjeellä, hyväksyttiin komission päätöksellä N:o 95/32/EY (1); tätä päätöstä muutettiin komission päätöksillä 95/209/EY (2), 95/416/EY (3), 96/38/EY (4) ja 96/140/EY (5), 29 päivänä lokakuuta 1996 päivätyssä kirjeessään Itävalta pyysi komissiolle liittymisasiakirjan 143 artiklan mukaisesti lupaa tämän ohjelman muuttamisesta edelleen; tätä pyyntöä muutettiin 3 päivänä joulukuuta 1996 päivätyllä kirjeellä, ja pyyntö koskee useiden hedelmien ja vihannesten tukea vuodesta 1996; päätöksessä 96/38/EY määrätään, että hedelmien ja tiettyjen vihannesten tuen enimmäistaso vuodesta 1996 voidaan parhaiten määritellä myöhemmässä vaiheessa; kaikkien tuotteiden tukihakemukset ovat liittymisasiakirjan ja erityisesti sen 138 artiklan mukaisia; tuen jakaminen alueittain on uudistetun yhteisen maatalouspolitiikan periaatteiden mukaista ja se voidaan katsoa soveltuvaksi, ON TEHNYT TÄMÄN PÄÄTÖKSEN: 1 artikla Korvataan päätöksen 95/32/EY liite tämän päätöksen liitteellä. 2 artikla Tämä päätös on osoitettu Itävallan tasavallalle. Tehty Brysselissä 17 päivänä joulukuuta 1996. Komission puolesta Franz FISCHLER Komission jäsen (1) EYVL N:o L 43, 25.2.1995, s. 53 (2) EYVL N:o L 131, 15.6.1995, s. 34 (3) EYVL N:o L 242, 11.10.1995, s. 21 (4) EYVL N:o L 10, 13.1.1996, s. 46 (5) EYVL N:o L 32, 10.2.1996, s. 33 LIITE >TAULUKON PAIKKA>